**Kedves Szülők! Kedves Táborozók!**

A tavalyi évhez hasonlóan idén is színes programokkal várjuk a dunaújvárosi általános iskolák tanulóit a városi nyári napközis táborba.

A tábor helyszíne **Dunaújvárosi Dózsa György Általános Iskola.**

**2019. június 17. és 2019. augusztus 9. között** hétköznapokon nyolc héten át fogadja a tábor a táborozni vágyókat. A tábor ideje alatt színes, változatos programokról gondoskodunk, de lehetőség van a tábor területén pihenésre, olvasásra, játékra is. A Tarkabarka Napközis Tábor programjai változatosak, a nyolc hetet nyolc különböző témájú hétre osztottuk fel.

Minden héten várhatóak sportprogramok, játékok, csapatépítés, kreatív foglalkozások. E mellett a szabadidőre és a pihenésre is hagyunk időt és teret a gyerekeknek.

Minden héten az adott témának megfelelő előadót, vendéget hívunk, vagy ellátogatunk a város kulturális központjaiba (könyvtár, színház, stb…)

Hetente 2-3 alkalommal élményfürdőbe, fagyizni megyünk.

A gyerekeket és szüleiket minden hét elején tájékoztatjuk a részletes programokról plakátok segítségével.

**Fontos információk:**

* A jelentkező gyermekek több héten át, akár a megjelölt négy turnus teljes időtartamára is igénybe vehetik a napközis tábort.
* Jelentkezés és befizetés: 2019**. június 11.én kedden, 7,00 órától 16,30 óráig, a Gesz központban, Dunaújváros, Dózsa György út 35/A., valamint 2019. június 17.-től a tábor helyszínén 8:00 – 12:00 óráig.**
* A tábor díja: **Étkezés térítési összege**: 599,44 Ft/nap
* **Diétás étkezés térítési díj összege**: 707,34 Ft/nap
* **A kulturális kiadás összege**: 250,00 Ft/nap
* A jelentkezésben történő **módosításra, pótjelentkezésre és lemondásra** a következő feltételekkel van lehetőség:
* Pótjelentkezés személyesen a táborban, a táborvezetőnél történhet, különösen indokolt esetben.
* Lemondás a tábor helyszínén a Gazdasági Ellátó Szervezet (GESZ) munkatársánál, vagy az ügyeletes élelmezési ügyintéző: 06-20/413-1232-es telefonszámán lehetséges.
* A pótjelentkezés, lemondás, vagy módosítás a táborozás megkezdése előtt legkésőbb 2 munkanappal (hétfői táborkezdés esetén legkésőbb az azt megelőző hét csütörtöki napján) történhet, munkanapokon 8,00-12,00 óráig.
* A táborozás előtt a gyermek házi orvosi vizsgálata nem kötelező. A táborozás megkezdésekor a jelentkezéskor kapott **Egészségügyi nyilatkozatban** kell a szülőknek felelősséget vállalnia azért, hogy gyermeke egészséges és közösségbe mehet. **A nyilatkozat a turnus megkezdését megelőző 4 napnál nem lehet régebbi!**
* A táborban nincs mód speciális bánásmódot, orvosi kezelést, vagy egészségügyi felügyeletet igénylők fogadására.
* Lehetőség van a táborozó speciális érzékenysége esetén diétás étkeztetésre is, kizárólag szakorvosi javaslat alapján.
* **Írásos szülői engedéllyel** rendelkező tanulók önállóan érkezhetnek és távozhatnak a meghatározott időpontok betartásával a tábor helyszínéről.
* Tájékoztatjuk a szülőket, hogy a táborban reggel 6 órától kezdődik az ügyelet, akkortól lehet vinni a gyerekeket. Délután a gyerekekre történő felügyelet 17:00 óráig történik.
* Gyűjtőhely az Arany János Általános Iskola előtt lesz, reggel 6:00 és 7:00 óra között. Tájékoztatom a szülőket, hogy az iskolába nem megyünk be, így lehetőleg szíveskedjenek eső esetén úgy öltöztetni a gyermeket. Kérem Önöket, hogy bérletről, buszjegyről gyermeküknek gondoskodjanak.
* Arany János Iskola reggeli ügyeletét igénybe vevő szülőknek a tábor végeztével igény esetén vissza útról is gondoskodnak a munkatársak.

Várunk minden táborozni vágyó tanulót!

Dunaújváros, 2019. május 29.

 Dunaújvárosi Gazdasági Ellátó Szervezet